Første verdenscupseier for Engeli
Engeli vant sensasjonelt VM-gull i 2009, men i verdenscupen har hun jaktet forgjeves på flere seirer inntil søndag. På 67 tidligere verdenscuprenn hadde hun faktisk ikke engang en pallplassering å se tilbake på. Hun var nummer 11 i kvalifiseringen, men i utslagsrundene var hun uimotståelig og slo i tur og orden ut canadiske Marianne Leeson og russerne Jekaterina Tudegesjeva og Alena Zavarina, før hun tok seg av sveitsiske Patrizia Kummer i finalen.Også mennenes konkurranse ble vunnet av en tidligere verdensmester som tok sin første verdenscupseier. Rok Marguc fra Slovenia beseiret canadiske Matthew Morison i finalen. Engeli er eneste norske snowboardkjører som deltar i verdenscupen i parallellkjøring.
Hilde-Katrine Engeli har vært verdensmester, men først søndag tok hun sin første verdenscupseier i snowboard. Hun vant parallellstorslalåm i Arosa.